Βραβεία Έντγκαρ

Βραβεία «Έντγκαρ Άλλαν Πόε» - (κοινώς "Edgar Awards" ή "Edgars") είναι μια ομάδα βραβείων, που απονέμονται ετησίως από την «Εταιρεία Αμερικανών συγγραφέων μυστηρίου» (:en:Mystery Writers of America)  στους καλύτερους δημιουργούς και δημιουργήματα της αστυνομικής λογοτεχνίας. 
Η εταιρεία των συγγραφέων μυστηρίου ιδρύθηκε το 1945 και από τον επόμενο χρόνο (1946) απένειμε τα πρώτα βραβεία. Τα βραβεία απονέμονται κάθε χρόνο την άνοιξη, σε ειδική τελετή στο Μανχάταν της Νέας Υόρκης, όπου είναι και η έδρα της εταιρείας.

Κατηγορίες βραβείων
Οι κατηγορίες στις οποίες αποδίδονται βραβεία είναι:

 Βραβείο καλύτερου αστυνομικού μυθιστορήματος - "Best novel" (από το 1954): πρώτος νικητής Charlotte Jay με το μυθιστόρημά της "Beat Not the Bones" 
 Βραβείο καλύτερου πρωτοεμφανιζόμενου Αμερικανού συγγραφέα αστυνομικής λογοτεχνίας - "Best first novel"  (από το 1946): πρώτος νικητής ο Julius Fast με το "Watchful at Night" 
 Βραβείο καλύτερου χαρτόδετου βιβλίου - "Best paperback original"  (από το 1970): πρώτος νικητής ο Richard Stark και το βιβλίο του "The Sour Lemon Score"  
 Βραβείο καλύτερου διηγήματος - "Best short story"  (από το 1951): πρώτος νικητής ο Lawrence G. Blochman και το διήγημά του "Diagnosis: Homicide" 
 Βραβείο καλύτερου βιβλίου έρευνας πραγματικού εγκλήματος - "Best fact crime" (από το 1948): πρώτος νικητής  ο Edward D. Radin και το βιβλίο του "Twelve Against the Law" (μελέτη 12 περιπτώσεων των εγκληματολογικών χρονικών της εποχής εκείνης) 
 Βραβείο καλύτερου δοκιμίου / βιογραφίας - "Best critical/biographical work" (από το 1977): πρώτος νικητής John Ball και το βιβλίο του "The Mystery Story" (προσέγγιση της λογοτεχνίας μυστηρίου)  
 Βραβείο καλύτερου βιβλίου αστυνομικής λογοτεχνίας για νέους - "Best young adult"  (από το 1989): πρώτη νικήτρια Sonia Levitin για το μυθιστόρημά της, "Incident at Loring Groves" 
 Βραβείο καλύτερου βιβλίου αστυνομικής λογοτεχνίας για εφήβους - "Best juvenile"  (από το 1961):  πρώτη νικήτρια Phyllis A. Whitney με το  "The Mystery of the Haunted Pool" 
 Βραβείο καλύτερο θεατρικού έργου (μυστηρίου) - "Best Play" (δεν δίδεται σε ετήσια βάση, πρώτη βράβευση 1950):  πρώτος νικητής ο Sidney Kingsley και το δράμα του "Detective Story"
 Βραβείου καλύτερου επεισοδίου τηλεοπτικής σειράς - "Best episode in a TV series" (από το 1952) : πρώτη νικήτρια η σειρά τηλεοπτικού δικτύου CBS, "The Web".
 Βραβείο Έντγκαρ καλύτερης κινηματογραφικής ταινίας - "Best Motion Picture" (από το 1946- τελευταία φορά δόθηκε το 2009) : πρώτη νικήτρια η ταινία "Murder, My Sweet"  σε σκηνοθεσία Edward Dymtryk
 Βραβείο Raven  - "Raven Award" (από το 1953): πρώτος νικητής θα είναι ο E.T. Guymon Jr και η τεράστια και πλήρως ενημερωμένη βιβλιοθήκη του έργων αστυνομικής λογοτεχνίας.
 Βραβείο Grand Master - "Grand Master Award" (από το 1955): πρώτη GRAND MASTER η Άγκαθα Κρίστι 
 Βραβείο Έλλερυ Κουήν - "Ellery Queen Award" (από το 1983): πρώτη νικήτρια η Emma Lathen 
 Βραβείο Mary Higgins Clark - "Mary Higgins Clark Award" (από το 2001):  πρώτη νικήτρια η Lynn Hightower και το βιβλίο της "The Debt Collector"  
 Βραβεία "Special Edgars" (δεν δίδεται σε ετήσια βάση, πρώτη βράβευση 1949): πρώτος νικητής ο δημιουργός της προτομής του Έντγκαρ Άλαν Πόε, - αγαλματίδιο που συνοδεύει τα πρώτα βραβεία ,- Peter W. Williams

Κατηγορίες που έχουν καταργηθεί

 "Outstanding Mystery Criticism" (από το 1946 ως το 1967): πρώτος νικητής ο Anthony Boucher, κριτικός λογοτεχνίας της εφημερίδας San Francisco Chronicle.
 "Best Foreign film" (1949 - 1966): πρώτη νικήτρια η γαλλική ταινία "Quai des Orfevres", σε σενάριο και σκηνοθεσία του Henri-Georges Clouzot
 "Best TV Feature or MiniSeries"  (1972 - 2007): πρώτος νικητής ο Dean Reisner, σεναριογράφος της mini σειράς  "Vanished" 
 "Best Radio Drama" (από το 1946 ως το 1960): πρώτοι νικητές οι συγγραφείς Frances και Richard Lockridge με το έργο "Mr. and Mrs. North" και "Ellery Queen", από τους συγγραφείς Frederic Dannay και Manfred B. Lee 
 "Book Jacket Award" (1955 - 1975): πρώτοι νικητές οι Little και Brown για το εξώφυλλο του βιβλίου "Eleven Blue Men"
 "The Robert L. Fish Memorial" (1984 - 2014): πρώτη νικήτρια η Lilly Carlson και το διήγημά της "Locked Doors" στο Ellery Queen Mystery Magazine" τεύχος Οκτωβρίου 1983

Βραβείο καλύτερου αστυνομικού μυθιστορήματος

Παραπομπές

Βραβεία Έντγκαρ
Έντγκαρ Άλλαν Πόε